Aktivistët anti-rusë mobilizohen në Donetsk 
Dy palët rivale deri tani nuk janë ballafaquar drejtpërdrejt, por secila prej tyre po përgatitet për konflikt
Në trazirat që po shpalosen në Ukrainën lindore ka një numër të madh aktivistësh që luftojnë për integritetin territorial të Ukrainës dhe kundër ndurhyrjes ruse. Aktiviteti i tyre zhvillohet kryesisht në fshehtësi, por ata po përgatiten të ballafaqohen me elementët pro-Moskës. Në mes të një turme pro-ruse të mbledhur në Donetsk, Kolia, një i ri në të 20-tat, përpiqet të mos bjerë në sy. Ai mban në dorë një kamera dixhitale, që transmeton drejtpërdrejt në një faqe pro-Ukrainës, që ndiqet nga aktivistë anti-rusë. Kolia arrin të futet pas barrikadave. Megjithëse është një veprim i rrezikshëm, ai arrin të lëvizë pa u cënuar. Më pas Kolia demonstron teknologjinë që i jep mundësi të komunikojë me aktivistë të tjerë. Në Donetsk, priftërinjtë ortodoksë kanë dalë në ballë të përpjekjeve për unitet. Në një udhëkryq kryesor, pranë monumenteve me emblemat e trashëguara nga periudha sovjetike, priftërinjtë mblidhen me flamujt blu e verdhë të Ukrainës dhe luten për unitet kombëtar. Në një qytet ku janë shpalosur ngado flamujt rusë, një akt i tillë nga priftërinjtë është një sfidë e guximshme. Pietro Matyshenko, një prift nga Kisha Ortodokse Ukrainase thotë se është një situatë shumë e rrezikshme: Në një kafene pranë udhëkryqit, aktivistë për unitetin e Ukrainës mblidhen për të mbrojtur tendën e priftërinjve. Me zë të ulët ata diskutojnë si t’i përgjigjen kryengritjes pro-ruse. Sergiy Yeryiomin është kreu i këshillit të Forcës Vetëmbrojtëse të Donetskut: Demonstruesit pro-unitetit po përpiqen të përgatiten për ballafaqim me kundërshtarët pro-rusë. Qindra vetë dolën në tubim në Donetsk të shtunën në një nga rrugët kryesore, në një shenjë uniteti që u shfaq në shumë qytete ukrainase.